Szakképzési mintaprojekt

Egészségügy ágazat

10. számú melléklet

A fertőző betegek ellátásának jogi és etikai kérdései

Feladatlap

**A fertőző betegek ellátásának jogi és etikai kérdései**

1.szituáció:

74 éves demenciában szenvedő nőbeteg bekerül a kórházba. Influenzajárvány miatt látogatási tilalom lépett életbe, az idős nő pedig képtelen telefonálni.

2. szituáció:

Közepesen súlyos koronavírus fertőzés miatt kórházba került 52 éves férfi beteg 2 nap után jobban érzi magát, el szeretne menni a büfébe.

|  |
| --- |
| * Korlátozhatják-e a betegjogok gyakorlását a fertőző betegek elkülönítésére vonatkozó intézkedések? Ha igen, melyeket? * Fontos-e az izolációs szabályoknak a betartása és betartatása? Miért? * Melyek az etikus viselkedés szabályai a fertőző betegek ellátása kapcsán? |

1. **A fenti kérdések megválaszolása érdekében tanulmányozd az alábbi dokumentumokat!**

* 1997. évi CLIV törvény az egészségügyről <https://net.jogtar.hu/jogszabaly?docid=99700154.TV>
* A Magyar Egészségügyi Szakdolgozói Kamara Etikai Kódexe (<http://www.meszk.hu/upload/meszk/document/meszk_etikai_kodex_2011.pdf>)

1. **Keress az Interneten a témával kapcsolatos cikkeket!**
2. **Folytassatok vitát csoporttársaiddal a fenti kérdések megválaszolására!**

* Válasszatok magatok közül vitavezetőt!
* A vita eredményeként született véleményeteket ismertessétek a többi csoporttal!

**Melléklet**

1. A vitavezető feladatai:

* A célok, szabályok, várható kimeneti lehetőségek felvázolása.
* A vita témájának több oldalról történő bemutatása.
* Javaslatot tesz a vita lefolytatására, időtartamára.
* Időnként összegez, visszajelez a csoport felé.
* Felszínre hoz problémákat, kérdéseket tesz fel, javaslatokat fogalmaz meg a vita előmozdítása és a megegyezés érdekében.
* Figyelemmel kíséri és aktivizálja a résztvevőket.
* A vitát a helyes mederben tartja.
* A vita lezárása, a közösen kialakított álláspont megfogalmazása.

Ő maga semleges próbál maradni a vita során.

1. A vita szabályai

* Légy informatív! Ne beszélj feleslegesen! Vedd figyelembe, mit tud a másik fél!
* Mondj igazat! Ha hamisnak hiszel valamit, ne mondd! Ha nincs bizonyítékod valamire, ne mondd!
* Maradj a témánál! Ne térj el a vita tárgyától! Járulj hozzá a probléma megoldásához!
* Légy világos és érthető! Egyértelműen és tömören fogalmazz! Rendezetten vezesd elő a gondolataidat, ne csapongj!
* Figyelj a vitapartneredre! Igyekezz megérteni a partneredet, ha kell, kérdezz vissza!

**Felhasznált források:**

* 1997. évi CLIV törvény az egészségügyről <https://net.jogtar.hu/jogszabaly?docid=99700154.TV>
* A Magyar Egészségügyi Szakdolgozói Kamara Etikai Kódexe (2011), utolsó megtekintés: 2021.01.31. Megtekintés helye: <http://www.meszk.hu/upload/meszk/document/meszk_etikai_kodex_2011.pdf>
* Kraiciné Dr. Szokoly Mária (2004): Felnőttképzési módszertár, Új Mandátum Könyvkiadó, Budapest, 147. oldal
* Margitay Tihamér (2014) Az érvelés mestersége, Digitális tankönyvtár, utolsó megtekintés: 2021. 01.31. Megtekintés helye: <https://regi.tankonyvtar.hu/hu/tartalom/tamop425/2011-0001-526_margitay_az_erveles/ch03s02.html>