Szakképzési mintaprojekt

Egészségügy ágazat

9. számú melléklet

Értékelő táblázatok tájékoztató csomaghoz

Csoport: …………………………………..

**1/3. Értékelőlap tájékoztató kiadványhoz**

|  |  |  |  |  |
| --- | --- | --- | --- | --- |
| **Szempont** | **4** | **3** | **2** | **1** |
| Információtartalom | A tartalom a lényeges információkra irányul, szakmailag helytálló, szakirodalmi alapokon nyugszik. | Nem minden részletre vonatkozóan található szakirodalmi hivatkozás, de a tartalom szakmailag helytálló, a lényeges információkra irányul. | A tartalom a lényeges információkra irányul, szakmailag helytálló, szakirodalmi alapokon nyugszik. | A tartalom a lényeges információkra irányul, szakmailag helytálló, szakirodalmi alapokon nyugszik. |
| Szemléletesség, képek, ábrák használata | A kiadvány képekkel vagy  ábrákkal illusztrált. A képek, ábrák az adott szöveghez kapcsolódnak. Ügyeltek a képi anyag és a szöveg optimális arányára, elrendezésére. | A kiadvány képekkel vagy  ábrákkal illusztrált. A képek, ábrák az adott szöveghez kapcsolódnak. | A kiadvány képekkel vagy  ábrákkal illusztrált. A képek, ábrák nem mindig az adott szöveghez kapcsolódnak. | A kiadvány a tartalomhoz nem szorosan kapcsolódó képeket/ábrákat tartalmaz, vagy nem tartalmaz szemléltető anyagokat. |
| Kutatás | A választott nosocomialis fertőzés rövid bemutatása érdekében szakirodalmi kutatást végeztek, amelynek eredményeit áttekinthető módon jelenítették meg. Foglalkoztak a témával kapcsolatban a fertőzések, a megelőzés vagy az adott fertőzés történeti vonatkozásaival is. | A választott nosocomialis fertőzés rövid bemutatása érdekében szakirodalmi kutatást végeztek, amelynek eredményeit érthető, áttekinthető módon jelenítették meg. | A választott nosocomialis fertőzés rövid bemutatása érdekében szakirodalmi kutatást végeztek, amelynek eredményeit kevésbé áttekinthető módon, vagy pontatlanul jelenítették meg. | A választott nosocomialis fertőzés rövid bemutatása érdekében nem a szakirodalomra építettek, az információkat pontatlanul jelenítették meg. |
| Megfogalmazás, nyelvezet, helyesírás | A szöveg megfogalmazása szakmai szempontból megfelelő, jól érthető. Ügyeltek a latin szakkifejezések helyesírására, a magyar nyelv helyesírási szabályaira. | A szöveg megfogalmazása szakmai szempontból megfelelő, jól érthető. Ügyeltek a magyar nyelv helyesírási szabályaira, de a szakkifejezések írásában esetenként hiányosság van. | A szöveg megfogalmazása szakmai szempontból megfelelő, jól érthető, viszont helyesírási hibákat tartalmaz a magyar nyelv és a latin szakkifejezések tekintetében is. | A szöveg megfogalmazása szakmai szempontból hiányos, kevésbé érthető. |
| Szöveg-szerkesztés, külalak | A szerkesztéshez sablont használnak, ezzel esztétikus, igényes külsőt adnak a munkának.  A felépítés logikus, segíti a szakmai tartalom szerkezetének áttekinthetőségét, megértését. | A szerkesztéshez sablont használnak. A felépítés többnyire logikus, segíti a szakmai tartalom szerkezetének áttekinthetőségét, megértését. A megjelenés kevésbé esztétikus. | A szerkesztés, formázások többnyire megfelelően tagolják, átláthatóvá teszik az anyagot. | A szöveg tagolatlan, a struktúra nem kellően áttekinthető. Kevésbé ügyeltek az esztétikus megjelenésre. |
| Forrásmegjelölés | A tájékoztató anyag szakirodalmi forrásmegjelöléseket tartalmaz, a forrásmegjelölések megfelelőek. | A források megjelölése többnyire megfelel az elvárásoknak. | A szakirodalmi források hiányosak. | Nincs forrásmegjelölés, vagy hivatkozás. |

**2/3. Értékelőlap animációhoz**

|  |  |  |  |  |
| --- | --- | --- | --- | --- |
| **Szempont** | **4** | **3** | **2** | **1** |
| A választott téma aktualitása, gyakorlati hasznosíthatósága | Gyakorlati szempontból lényeges és szemléltetésre ilyen módon is alkalmas témát választottak.  Az elkészített animáció kiválóan alkalmas az adott tevékenység, folyamat bemutatására, vagy figyelemfelhívásra. | Lényeges, aktuális témára, gyakorlati tevékenységre irányítják rá a figyelmet, de ilyen módon nehezen bemutatható témát választottak. | A választott téma kevésbé gyakorlati jellegű, de ráirányítja a figyelmet a szakemberek számára fontos egyéb ismeretekre. | A választott téma alig van összefüggésben az infekciókontrollal, illetve a nosocomiális fertőzések ápolói vonatkozásaival. |
| Az animáció megtervezése | A megvalósítás előtt pontos írásos vagy rajzos terveket, forgatókönyvet készítettek. | A megvalósítás előtt írásos vagy rajzos terveket készítettek. | A megvalósítás előtt szóban terveket készítettek, ötleteket gyűjtöttek. | A megvalósítás közben gondolták ki a forgatókönyvet. |
| Technikai kivitelezés | Önállóan használták az animáció készítésére választott alkalmazást.  A végeredmény jól kidolgozott, érdeklődést keltő, esztétikus munka. | Az animáció készítését kisebb segítséggel, de önállóan végezték. Az elkészült animáció jól kidolgozott, érdeklődést keltő. | Kisebb segítséget igényeltek a munkához, de azt önállóan, sikeresen befejezték. Az elkészült animáció közepesen kidolgozott. | Az animáció elkészítését nem tudták önállóan elvégezni, a feladatot csak részben sikerült teljesíteni.  Az elkészült munka kevéssé kidolgozott. |
| Kreativitás | Újszerű ötleteik nyomán a megszokottól eltérő szemszögből mutatják be a témát. | Az animációban rámutatnak olyan problémákra a téma kapcsán, amelyekre eddig nem gondoltunk. | A megoldás során nem voltak újszerű ötletek, valamilyen megszokott sablont követve végezték el a feladatot. | A feladat elvégzése során a minimumra törekedtek. |

**3/3. Értékelőlap plakáthoz/infógrafikához**

|  |  |  |  |  |
| --- | --- | --- | --- | --- |
| **Szempont** | **4** | **3** | **2** | **1** |
| Figyelemfelkeltés | A figyelmet megragadja, érdeklődést kelt a téma iránt, szinte vezeti a tekintetet. | Figyelemfelkeltő, az érdeklődést a témára irányítja. | Az olvasó figyelmét a témára irányítja. | Kevésbé figyelemfelkeltő, nem tartalmaz markáns figyelemfelhívó elemeket. |
| Információtartalom | A tartalom lényegre törő, szakmailag helytálló. Csak a feltétlenül szükséges információkat tartalmazza. | Tartalma szakmailag helytálló, terjedelme kicsit bővebb a kelleténél. | Túl sok információt tartalmaz, de az információk szakmailag megfelelőek. | Nélkülözi a lényegkiemelést, túlzsúfolt. Szakmailag nem pontos információkat tartalmaz. |
| Elrendezés | A plakát/infógrafika jól áttekinthető, az elrendezés esztétikus, nem kelti zsúfoltság látszatát. | A plakát/infógrafika áttekinthető, nem zsúfolt, de az esztétikai megjelenésre nem helyeztek kellő hangsúlyt. | Az elrendezés esztétikus, de nem kellőképpen tagolt az információ, ami helyenként zavarja a megértést. | Az információtartalom tagolatlan, az elrendezés a zsúfoltság benyomását kelti. |
| Képek, ábrák használata | Képekkel, ábrákkal szemléletessé tették az anyagot. A képek, ábrák szorosan kapcsolódnak az adott szövegrészhez. Ügyeltek a képek/ábrák és a szöveg optimális arányára, elrendezésére. | A plakát/infógrafika képekkel vagy  ábrákkal illusztrált. A képek, ábrák az adott szöveghez kapcsolódnak. | A plakát/infógrafika képekkel vagy  ábrákkal illusztrált. A képek, ábrák nem mindig az adott szöveghez kapcsolódnak. | A tartalomhoz nem szorosan kapcsolódó képeket/ábrákat tartalmaz, vagy nem tartalmaz képeket, ábrákat. |
| Nyelvezet, helyesírás | Az elhelyezett szövegek jól érthetők, helyesírási hibákat nem tartalmaznak, a szakmai nyelv szempontjából kifogástalanok. | A szöveg megfogalmazása szakmai szempontból megfelelő, jól érthető. A szakkifejezések írásában esetenként hiba van. | A szöveg megfogalmazása szakmai szempontból megfelelő, érthető, de helyesírási hibákat tartalmaz. | A szöveg megfogalmazása szakmai szempontból hiányos, kevésbé érthető. |

\* Források megjelölése

Könyv: Szerző, mű címe, kiadó, kiadás éve, oldalszám

Folyóirat/Online folyóirat: Szerző neve, évszám zárójelben, cím, folyóirat címe*,* évfolyam, szám, oldalszám. Online folyóirat esetén a pontos webcím, letöltés ideje is kell.

Weblap: Szerző neve, évszám zárójelben, cím, weblap címe*,* megtekintés ideje.